Последния месец получих фактура на стойност над 6000лв за разговори от А1.


От оператора твърдят, че били реални разговори, а аз 100% не съм правил такива разговори. От оператора не ми дават смислен отговор как се е получила тази сума тъй като имам кредитен лимит от 100лв без ддс и не съм го увеличавал. От уеб сайта им също не мога да изкарам информация, пуснах жалба в офис, но никой не е свързал с мен вече 10 дни. Това ми се случва вече за 4 път, но предишните суми бяха до 300лв и не ми се занимаваше. 


Искам да заведа дело срещу А1 България.  

Искам да знам мога ли да ги осъдя за:  

1.Нанесени щети тъй като вече 10 дни нямаме телефони цялото семейство, провалиха ми отпуската и почивката.  

2. Стрес  

3. И естествено да не плащам такава фактура.




Дело срещу мобилен оператор сметка над 5000 над кредитен лимит
==============================================================

 

Здравейте, г-н Кръстев, 


може да се предяви отрицателен установителен иск, че не дължите заплащане на въпросната фактура от 6000 лв. към А1, като се позовете на въпросния кредитен лимит. Възможно е искът да се съедини с иск за причинени неимуществени вреди.  

Също така, можете да сезирате КЗП.  

Препоръчително е да се консултирате по-детайлно с адвокат по поставените въпроси, като можете да се свържете с мен на посочения телефон.


Поздрави,  

адв. Николина Митова  

0898 303092




Здравейте Илко,


Хубаво е, че сте подали жалба в офиса на мобилния оператор. Тя следва да бъде разгледана в 30-дневен срок. След това мобилният оператор се задължава да отговори, по начина по който жалбата е постъпила в системата – във Вашия случай устно. В случай че грешка в сметката има и фактурите са неосновано високи, жалбата ще бъде удовлетворена, а оспорената сума ще бъде приспадната от бъдещите Ви задължения или ще Ви бъде върната.


Ако жалбата Ви не бъде уважена, има и други способи, по които можете да защитите правата си. 


На първо място можете да се обърнете към Комисията за регулиране на съобщенията. Те не са орган, който може да разреши Вашия казус, но са контролен орган спрямо мобилните оператори и биха могли да “сплашат” оператора, с който имате сключен договор. По този начин те биха преразгледали фактурите Ви. 


Съветвам Ви да подадете и жалба до Комисия за защита на потребителите. Комисията разполага с онлайн форма, в която да опишете своя казус и да приложите фактури и други доказателствени документи. 


По-подробна информация и образци на жалбите можете да откриете на следната статия: <https://pravatami.bg/25693>


В случай че жалбите не доведат до желания от Вас изход от ситуацията, можете да се обърнете към специалист. Той ще разгледа всички детайли по казуса и ще може да Ви предостави индивидуален съвет относно прекратяването на договора и дали ще бъдат дължими неустойки.  

Адвокат, специалист в областта на потребителското право, можете да откриете на следния линк: <https://www.kantorata.net/>


Желая Ви успешен и справедлив изход.


